שלמה רוזובסקי

**שלמה רוֹזוֹבְסקי** (ברוסית: **Шломо Розовский**; באנגלית: **Solomon Rosowsky**; 19 בפברואר 1878, ריגה, רוסיה – 31 ביולי 1962, ניו יורק) היה מלחין ומוזיקולוג יהודי שפעל ברוסיה, בארץ ישראל המנדטורית ובארצות הברית.

## קורות חיים
שלמה רוזובסקי נולד בפברואר 1878 בעיר ריגה לחסיה ולברוך לייב רוזובסקי, אז בצפון-מערב האימפריה הרוסית, נצר למשפחת חזנים. אביו, ברוך לייב רוזובסקי (1841–1919), היה מלחין וחזן בבית הכנסת הגדול בריגה. רוזובסקי למד בחדר ובגימנסיה. אחר כך למד משפטים באוניברסיטת קייב והוסמך כדוקטור למשפטים בשנת 1902. עד לשנת 1910 עבד כעורך דין בסנקט פטרבורג ובריגה.

רוזובסקי למד מוזיקה בקונסרבטוריונים של לייפציג (אצל ניקיש) ופטרבורג, שם היה תלמידו של רימסקי קורסקוב. בשנת 1911 הוסמך מטעם הקונסרבטוריון המלכותי בתואר "אמן חופשי".

בשנת 1908 השתתף ביסוד החברה למוזיקה יהודית עממית בסנקט פטרבורג וכן כתב ביקורת מוזיקה בעיתונים מקומיים. בשנים 1918-1920 שימש כמנהל המוזיקלי של "התיאטרון היהודי הלאומי" במוסקבה (ГОСЕТ). בשנת 1920 חזר לריגה ושם ייסד וניהל את הקונסרבטוריון היהודי.

בשנת 1925 עלה לארץ ישראל. בארץ ייסד וניהל במשך שנתיים שיעורים לחזנות בירושלים. הוא הרבה להלחין שירי עם ומוזיקה למחזות (עבור תיאטרון "האהל") ואף חיבר ספר על טעמי המקרא.

רוזובסקי היה ממייסדי ומנהלי המכון הארץ-ישראלי למדעי המוזיקה. בשנת 1945 זכה בפרס אנגל (פרס כבוד) מטעם עיריית תל אביב כהוקרה על פועלו במוזיקה היהודית ובחקר טעמי המקרא.

בשנת 1947 היגר לארצות הברית, ושם הרצה באוניברסיטאות שונות, בהן ישיבה יוניברסיטי, אוניברסיטת קולומביה ואוניברסיטת שיקגו. משנת 1953 כיהן כמרצה למוזיקה בבית המדרש לרבנים באמריקה.

הוא נישא לחנה בת דוד מייצ'יק, ואחרי פטירתה בניו יורק נישא ב-1920 לרשל בת ברלרוסיאנסקי. נפטר בגיל 84.

## יצירתו

### לפסנתר
* בדחן לפסנתר (1928).
* פואמה לפסנתר (1924).

### מוסיקה קאמרית
* על יד הערש, לכינור ופסנתר (1924).
* מנגינה חסידית לצ'לו ופסנתר (או תזמורת).
* ריקוד פנטסטי על נושא יהודי לכינור, צ'לו ופסנתר.
* רפסודיה לצלו ופסנתר (1934).
* תחת השיח הירקרק שישיה לפסנתר, אבוב, 2 כנורות, צ'לו, וקונטרבס.

### שירים לקול ופסנתר
* איך בין א בלגולה שיר ביידיש לקול ופסנתר (1923).
* אלע לולע שיר ערש ביידיש לקול ופסנתר.
* לאמיר זיך איבערבעטן שיר ביידיש לקול ופסנתר.
* ל"ג בעמר : (שיר האביב) לקול ופסנתר.
* צוד צדתני לקול ופסנתר. 
* ראיתיה לקול ופסנתר. 
* שאנו לקול ופסנתר. 

### מוסיקה להצגות
* מוזיקה לקומדיה אוצר (כתב יד) / מאת שלום עליכם לפסנתר (1928).
* אמנון ותמר.
* הורדוס ומרים.
* חלום הגולם.
* יעקב ורחל.
* למות הגבור : מוסיקה מ"כתר דוד" בהצגת הבימה לפסנתר.
* משיח בן יוסף.
* שבתי צבי.
* מבוא וריקוד מתוך "סוויטת שלום עליכם" לפסנתר.

### עוד יצירות
* יזכור [לזכר יוסף טרומפלדור]
* שיר למולדת (1949)

## ספר לזכרו
* ש"ז ציטלין, חיים בר דין, **מקראי קדש: חמשה חמשי תורה וקריאתם. ספר שלמה רוזובסקי**, ירושלים: מזרח ומערב, תשל"ח 1977.
** קוים לדמותו של שלמה רוזובסקי, עמ' 119–148.

## קישורים חיצוניים

* 
* 
* שלמה רוזובסקי, באתר המרכז לחקר המוסיקה היהודית 
* 
* An inventory of the Solomon Rosowsky Collection, באתר בית המדרש לרבנים באמריקה
* 
* 
* 
* 
*  ⁨⁨דבר לילדים⁩, 24 נובמבר 1938⁩

## הערות שוליים

קטגוריה:מהגרים מארץ-ישראל לארצות הברית
קטגוריה:מלחינים יהודים אמריקאים
קטגוריה:מלחינים יהודים רוסים
קטגוריה:מלחינים ביישוב
קטגוריה:מלחינים לטבים
קטגוריה:חזנים אמריקאים
קטגוריה:מוזיקולוגים יהודים
קטגוריה:מוזיקולוגים אמריקאים
קטגוריה:אנשי העלייה הרביעית
קטגוריה:סגל בית המדרש לרבנים באמריקה
קטגוריה:זוכי פרס אנגל
קטגוריה:ריגה: אישים
קטגוריה:חזנים רוסים
קטגוריה:חזנים ביישוב
קטגוריה:בוגרי אוניברסיטת קייב
קטגוריה:אמריקאים ממוצא יהודי-לטבי
קטגוריה:אמריקאים שנולדו ב-1878
קטגוריה:אמריקאים שנפטרו ב-1962